You are here: Home » Content » Lewensorientering Graad 9 » leerstyle
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseLO Tags9th Afrikaans Course LO5:AS9.5.1 Assignment This module and collection are included inLens: Siyavula: Life Orientation (Gr. 7-9)By: SiyavulaModule Review Status: In ReviewCollection Review Status: In Review
LEERSTYLESoorte leerstyleEen van die eerste dinge wat vir ons vertel watter soort mens ons is, is die voorkeur (styl) wat ons het ten opsigte van hoe ons leer. As jy weet watter leerstyl jy verkies, kan jy maniere ontwikkel om te kompenseer vir jou swakhede en jou sterk punte te ontwikkel.Leerstyle is dus bloot verskillende benaderings tot leer.1. Visuele leerdersLeer deur te sien Wil die onderwyser se gesigsuitdrukking of lyftaal sien Hou daarvan om voor in die klas te sit Hou daarvan om notas te maak in die klas Dink in prentjies Leer dikwels die beste d.m.v. diagramme, prente, die oorhoofse projektor, video’s, ens.2. Ouditiewe leerdersLeer deur te luister Hou daarvan om in die klas te luister en deel te neem aan besprekings Leer deur op te let na stemtoon, stemhoogte en praatspoed Baat by hardop lees van teks en die gebruik van ‘n bandopnemer. 3. Tas- of kinestetiese leerdersLeer deur te beweeg, te doen, aan te raak Leer deur die wêreld te ondersoek – ‘n ‘doen’-benadering Raak rusteloos as hy of sy te lank moet stilsit.Wat is my Leerstyl?Aanwysings:Tik die blokkies af wat jou die beste beskryf. Die lys met die meeste regmerkies behoort jou dominante leerstyl aan te dui.Lys 1 – Visuele Leerstyl (Sien)1. vra dat verbale instruksies herhaal word2. hou spreker se gesigsuitdrukkings en lyftaal dop3. neem graag notas om later na te kyk4. onthou die beste deur feite verskeie male neer te skryf of prente en diagramme te teken5. spel goed6. draai radio of TV se klank hard7. volg nie verbale instruksies nie8. hou daarvan as inligting visueel voorgestel word (op bord skryf, ens.)9. kan goed grafieke, kaarte en ander visuele voorstellings maak10. kan aanwysings op kaarte maklik verstaan en volg11. glo dat die beste manier om iets te onthou d.m.v. ‘n geheuebeeld is12. volg geskrewe instruksies beter as gesproke instruksies13. goed met legkaarte14. hoor dikwels die woorde van ‘n liedjie verkeerd15. goed met visuele kuns (teken, skilder, ens.)Lys 2 – Ouditiewe Leerstyl (Hoor)1. volg mondelinge aanwysings beter as geskrewe instruksies2. sal eerder na ‘n lesing luister as om oor ‘n onderwerp op te lees3. verstaan werk beter wanneer dit hardop gelees word4. sukkel om werkboeke netjies te hou5. verkies om na die radio te luister eerder as om die koerant te lees6. sing, neurie, fluit dikwels7. hou nie daarvan om van ‘n gryserige rekenaarskerm af te lees nie8. kan maklik tussen soortgelyke klanke onderskei9. benodig die verduideliking van kaarte, grafieke en diagramme10. geniet om met ander te gesels11. praat met self12. gebruik dreunwysies om mee te leer13. sal eerder musiek luister as na skilderye kyk14. gebruik dikwels vinger as aanwyser wanneer gelees word15. vertel graag stories, grappe en vergelykings om ‘n punt te illustreer. Lys 3 – Tas- of Kinestetiese Leerstyl1. vat dikwels aan voorwerpe2. versamel goed3. praat vinnig, met handgebare4. vroetel gedurig (speel met pen, vroetel met sleutels, ens.)5. goed in sport6. haal goed uitmekaar, sit weer aanmekaar7. verkies om te staan en werk8. hou van musiek in die agtergrond terwyl daar gewerk word9. geniet om met hande te werk – goed te maak10. hou daarvan om kougom te kou - in klas te eet11. leer deur beweging en ondersoek van wêreld12. mag as hiperaktief beskou word13. vind maklik rigting14. vat maklik aan andere (gee drukkies, ens.)15. verkies om dinge self te doen eerder as om ‘n demonstrasie dop te hou of op te lees in ‘n boekAKTIWITEIT:[LU 5.1]1. Wat is jou leerstyl?2. Watter strategieë (metodes) kan jy gebruik om meer effektief te studeer?Navorsing van Voorsieners van Fondse vir Studie- en BeroepsdoeleindesNá-skoolse (tersiêre) opleiding is baie duur en dikwels is dit die koste wat ons daarvan weerhou om die beroep te beoefen wat ons nog altyd van gedroom het.Daar is egter maniere om hierdie struikelblok te oorkom. As ons vroegtydig inligting bekom oor watter metodes aangewend kan word om fondse vir studiedoeleindes bymekaar te maak, kan ons onsself en ons ouers baie bekommernisse spaar.Hier volg ‘n paar wenke:1) Heel eerste moet jy jou eie situasie bestudeera) Is daar reeds voorsiening gemaak vir studie? Ouers neem soms studiepolisse uit vir hul kinders om voorsiening te maak vir studie-onkostes. Het jou ouers dit gedoen?b) Indien jou ouers voorsiening gemaak het, is dit genoeg vir die kursus wat jy van plan is om te volg? Dikwels styg studiekoste so baie dat ‘n polis wat ‘n paar jaar vantevore uitgeneem is, nie meer genoegsaam voorsiening maak vir die volle koste nie.c) As jou sake in orde is, het jy geen rede tot verdere kommer nie. As daar egter geen gespaarde fondse is nie, of as die fondse glad nie voldoende is nie, moet jy verdere planne maak. ‘n Deeglike opleiding is net té belangrik om sommer oorboord te gooi.2) Wat kan jy self aan die situasie doen?a) Jy kan jou studies uitstel en eers gaan werk om geld bymekaar te maak.b) Jy kan deeltyds studeer en deeltyds werk, sodat jy self kan help om jou studiegelde te dek. Hierdie opsie verg egter baie deeglike kennis van jouself, want dit kos baie selfdissipline om geld te verdien en onafhanklik te voel, maar nog steeds toegewyd te wees om jou tyd en geld vir studiedoeleindes te gebruik. Jy woon nie nou noodwendig klas by nie, óf jy werk ‘n gedeelte van die dag en woon lesings by vir ‘n ander gedeelte van die dag. Jy moet nou op jou eie besluit hoe om jou tyd te bestuur en by ‘n doeltreffende skedule te hou.c) Jy kan aansoek doen om finansiële hulp om jou studies mee te finansier.3) Die finansiering van jou studiesDaar is verskillende moontlikhede wat jy kan probeer:a) StudiebeurseDit is finansiële hulp wat aan ‘n student toegeken word op grond van uitstekende prestasie. Daar is gewoonlik geen werks- of terugbetalingsverpligtings vir die student nie. Studiebeurse is meer beskikbaar in sekere studierigtings soos die skeikunde, ingenieurswese en die handelswetenskappe. b) BeursleningsJy kan aansoek doen om ‘n beurs. Dit is finansiële hulp wat aan ‘n student verleen word om homself vir ‘n loopbaan te bekwaam. Daar word meestal van ‘n aansoeker verwag om ‘n goeie akademiese rekord te hê en finansieel die hulp regtig nodig te hê. Gewoonlik is daar verpligtinge gekoppel aan ‘n beurslening. Daar word gewoonlik van die student verwag om vir ‘n sekere tyd by die instansie wat die beurs toegestaan het, te werk, of andersins om die bedrag na die voltooiing van studie terug te betaal. c) Lenings’n Lening word deur jou ouers by ‘n bank aangegaan. ’n Lening word toegestaan op grond van jou ouers se verhouding met die bank waar hulle sake doen. ’n Lening moet altyd na voltooiing van studie terugbetaal word.
« Previous module in collection Probleemoplossing
Next module in collection » Persoonlikheidseienskappe
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 13, 2009 10:57 am -0500. Add to a lens